kardosdrur/scandi-wiki huggingface dataset:
Grant Main

Grant Main (født 11. februar 1960 i Victoria) er en canadisk tidligere roer og olympisk guldvinder.

Grant Main kom med i den canadiske landsholdstrup i begyndelsen af 1980'erne, og han deltog første gang ved VM i 1983 i otteren, der blev nummer otte.

Main var i denne båd med til OL 1984 i Los Angeles. Båden blev toer i det indledende heat efter New Zealand og måtte dermed i opsamlingsheat, hvor de blev toer efter Australien. Canadierne var nu i finalen, hvor de kom til at kæmpe en indædt kamp mod USA, men endte med at vinde guld, 0,42 sekund foran amerikanerne, mens Australien vandt bronze. Det var Canadas første guldmedalje i otteren nogensinde og landets første OL-guld i roning siden 1964. Udover Main bestod bådens besætning af Dean Crawford, John Michael Evans, Blair Horn, Paul Steele, Mark Evans, Kevin Neufeld, Pat Turner og styrmand Brian McMahon.

Efter OL 1984 begyndte han at ro firer uden styrmand. Denne båd blev nummer fem ved VM 1985 og nummer fire ved VM 1986 og vandt guld ved Commonwealth Games samme år. Derefter vendte han tilbage til otteren, og den canadiske otter blev nummer fem ved VM i 1987. Ved de olympiske lege i 1988 i Seoul indledte canadierne med en andenplads efter Sovjetunionen i deres indledende heat og måtte derpå i opsamlingsheatet. En andenplads efter USA betød deltagelse i A-finalen, men her blev canadierne nummer seks og sidst, mere end otte sekunder efter de vesttyske vindere.

Efter OL 1988 indstillede Main sin elitekarriere og brugte sin uddannelse inden for økonomi i den offentlige forvaltning i British Columbia fra begyndelsen af 1990'erne. Han har beklædt flere poster og har i en periode været provinsviceminister på en række områder, herunder sundhed, sport og transport. Han blev sammen med resten af otterbesætningen fra OL 1984 optaget i British Columbia Sports Hall of Fame og i Canadas Olympiske Hall of Fame.

OL-medaljer 
 1984:  Guld i otter

Referencer

Eksterne henvisninger 

Roere fra Canada
Deltagere for Canada ved sommer-OL 1984
Deltagere for Canada ved sommer-OL 1988
Olympiske mestre fra Canada
Kevin Neufeld

Kevin Neufeld (født 6. november 1960 i St. Catharines, død 26. februar 2022) var en canadisk tidligere roer og olympisk guldvinder.

Neufeld begyndte at ro, da han gik i gymnasiet, og han kom med i den canadiske landsholdstrup i begyndelsen af 1980'erne. Han deltog første gang ved VM i 1983 i otteren, der blev nummer otte.

Neufeld var i denne båd med til OL 1984 i Los Angeles. Båden blev toer i det indledende heat efter New Zealand og måtte dermed i opsamlingsheat, hvor de blev toer efter Australien. Canadierne var nu i finalen, hvor de kom til at kæmpe en indædt kamp mod USA, men endte med at vinde guld, 0,42 sekund foran amerikanerne, mens Australien vandt bronze. Det var Canadas første guldmedalje i otteren nogensinde og landets første OL-guld i roning siden 1964. Udover Neufeld bestod bådens besætning af Dean Crawford, John Michael Evans, Blair Horn, Paul Steele, Mark Evans, Grant Main, Pat Turner og styrmand Brian McMahon.

Efter OL 1984 begyndte han at ro firer uden styrmand. Denne båd blev nummer fem ved VM 1985 og nummer fire ved VM 1986 og vandt guld ved Commonwealth Games samme år. Derefter vendte han tilbage til otteren, og den canadiske otter blev nummer fem ved VM i 1987. Ved de olympiske lege i 1988 i Seoul indledte canadierne med en andenplads efter Sovjetunionen i deres indledende heat og måtte derpå i opsamlingsheatet. En andenplads efter USA betød deltagelse i A-finalen, men her blev canadierne nummer seks og sidst, mere end otte sekunder efter de vesttyske vindere.

Efter OL 1988 indstillede Neufeld sin elitekarriere og gjorde sin uddannelse inden for menneskelige faktorer færdig. Han arbejde siden inden for dette område samt salg. Han blev sammen med resten af otterbesætningen fra OL 1984 optaget i British Columbia Sports Hall of Fame og i Canadas Olympiske Hall of Fame.

OL-medaljer 
 1984:  Guld i otter

Referencer

Eksterne henvisninger 

Roere fra Canada
Deltagere for Canada ved sommer-OL 1984
Deltagere for Canada ved sommer-OL 1988
Olympiske mestre fra Canada
Pat Turner

Patrick "Pat" Turner (født 24. marts 1961 i Toronto) er en canadisk tidligere roer og olympisk guldvinder.

Turner kom med i den canadiske landsholdstrup sidst i 1970'erne og konkurrerede første gang på internationalt plan, da han var med til junior-VM 1979. Her roede han firer uden styrmand, og hans båd blev nummer seks. To år senere var han med i samme båd til senior-VM, hvor hans båd vandt bronze. Han kom senere med i otteren, der ved VM i 1983 blev nummer otte.

Turner var i denne båd med til OL 1984 i Los Angeles. Båden blev toer i det indledende heat efter New Zealand og måtte dermed i opsamlingsheat, hvor de blev toer efter Australien. Canadierne var nu i finalen, hvor de kom til at kæmpe en indædt kamp mod USA, men endte med at vinde guld, 0,42 sekund foran amerikanerne, mens Australien vandt bronze. Det var Canadas første guldmedalje i otteren nogensinde og landets første OL-guld i roning siden 1964. Udover Turner bestod bådens besætning af Dean Crawford, John Michael Evans, Blair Horn, Paul Steele, Mark Evans, Kevin Neufeld, Grant Main og styrmand Brian McMahon.

Efter OL 1984 begyndte han at ro firer uden styrmand. Denne båd blev nummer fem ved VM 1985 og nummer fire ved VM 1986 og vandt guld ved Commonwealth Games samme år. Derefter vendte han tilbage til otteren, og den canadiske otter blev nummer fem ved VM i 1987. Efter dette indstillede Turner sin aktive karriere. Han blev sammen med resten af otterbesætningen fra OL 1984 optaget i British Columbia Sports Hall of Fame og i Canadas Olympiske Hall of Fame.

OL-medaljer 
 1984:  Guld i otter

Referencer

Eksterne henvisninger 

Roere fra Canada
Personer fra Toronto
Deltagere for Canada ved sommer-OL 1984
Olympiske mestre fra Canada
Brian McMahon

Brian McMahon (født 24. juli 1961 i Toronto) er en canadisk tidligere roer og olympisk guldvinder.

McMahon, som var styrmand, kom med i den canadiske landsholdstrup i begyndelsen af 1980'erne, og han deltog første gang ved VM i 1983 i otteren, der blev nummer otte.

McMahon var også med i denne båd til OL 1984 i Los Angeles. Båden blev toer i det indledende heat efter New Zealand og måtte dermed i opsamlingsheat, hvor de blev toer efter Australien. Canadierne var nu i finalen, hvor de kom til at kæmpe en indædt kamp mod USA, men endte med at vinde guld, 0,42 sekund foran amerikanerne, mens Australien vandt bronze. Det var Canadas første guldmedalje i otteren nogensinde og landets første OL-guld i roning siden 1964. Udover McMahon bestod bådens besætning af Dean Crawford, John Michael Evans, Blair Horn, Paul Steele, Mark Evans, Kevin Neufeld, Pat Turner og Grant Main.

Efter OL 1984 fortsatte han i otteren ved de næste tre VM, hvor de blev henholdsvis nummer ti, ni og fem. Ved de olympiske lege i 1988 i Seoul indledte canadierne med en andenplads efter Sovjetunionen i deres indledende heat og måtte derpå i opsamlingsheatet. En andenplads efter USA betød deltagelse i A-finalen, men her blev canadierne nummer seks og sidst, mere end otte sekunder efter de vesttyske vindere.

Han er sammen med resten af otterbesætningen fra OL 1984 optaget i British Columbia Sports Hall of Fame og i Canadas Olympiske Hall of Fame.

OL-medaljer 
 1984:  Guld i otter

Referencer

Eksterne henvisninger 

Roere fra Canada
Personer fra Toronto
Deltagere for Canada ved sommer-OL 1984
Deltagere for Canada ved sommer-OL 1988
Olympiske mestre fra Canada
Paraguays flag

Paraguays flag blev først taget i brug i 1842. Det ligner Nederlandenes flag, men har et våbenskjold i midten. Flagets farverblå, hvid og rødsymboliserer traditionelt uafhængighed, fred og frihed.

Referencer 

Nationale flag
Paraguay
Fættenfjorden

Fættenfjorden er en ca. 2 km lang fjordarm af Åsenfjorden i Trondheimsfjorden i Trøndelag   fylke i Norge. Fættenfjorden skiller den sydlige del af Åsen i vest fra Langstein og Skatval i øst. Europavej E6 følger hele Fættenfjordens østlige bred. Inderst i fjorden ligger Fætten og Vuddudalen, som regnes til Åsen sogn og Levanger kommune. Navnet Fætten kommer fra norrønt fit, «flad, frodig eng ved vand».

Det tyske slagskib «Tirpitz» lå opankret  i Fættenfjorden med 2.600 mand fra januar 1942 til oktober 1943 under den anden verdenskrig. Royal Air Force gennemførte fire mislykkede angreb mod skibet, hvor de mistede i alt 12 bombefly. I 1985 blev der rejst et mindesmærke i Fætten over de allierede mandskaber som faldt i aktionerne i Fættenfjorden, og de nordmænd som risikerede livet for at hjælpe. Monumentet er synlig fra Europavej 6.

Kilder og henvisninger 

 Billeder fra Fættenfjorden i 1942 og 2004 

Fjorde i Trøndelag
Trondheimsfjorden

Stjørdal
Lisa Brennan-Jobs

Lisa Brennan-Jobs (17. maj 1978), er en amerikansk journalist og forfatter. Hun er datter af Steve Jobs.

Kilder 

Journalister fra USA
Forfattere fra USA
Lis Ahlmann

Mathilde Elisabeth "Lis" Ahlmann (13. april 1894 i Aarhus - 15. januar 1979) var en dansk tekstilkunstner.

Lis Ahlmann startede som væver og arbejdede på baggrund af dansk folketradition, men kom senere til at samarbejde med møbelarkitekter for at skabe en rig og formmæssigt kontrolleret produktion af interiørtekstiler. Hun var en af grundlæggerne af moderne dansk tekstilkunst.

Lis Ahlmann modtog C.F. Hansen Medaillen i 1978.

Eksterne henvisninger 
 

Personer fra Aarhus
Tekstilkunstnere fra Danmark
Personer i Kraks Blå Bog (afdøde)
Ragnhild Andersen

Ragnhild Nikoline Andersen (født 18. august 1907 i Yderby på Sjællands Odde, død 8. maj 1990 i København), var en dansk politiker for Danmarks Kommunistiske Parti (DKP). Hun var også en fremtrædende figur i den danske fagbevægelse, herunder som medlem af Kvindeligt Arbejderforbund.

Eksterne henvisninger 
 
 

Tidligere folketingsmedlemmer fra DKP
Folketingsmedlemmer i 1940'erne
Folketingsmedlemmer i 1950'erne
Folketingsmedlemmer i 1960'erne
Fagforeningsfolk fra Danmark
Ane Grethe Antonsen

Ane Grethe Antonsen (25. juni 1855 - 9. januar 1930), var en dansk skuespiller

Filmografi 
 Elskovsbarnet (1910)
 Et gensyn (1910)
 Det falske Spil (1911)
 Pigen fra det mørke København (1912)

Eksterne henvisninger 
 
 
 

Skuespillere fra Danmark
Akihiro Sato

Akihiro Sato kan henvise til

 Akihiro Sato (fodboldspiller født august 1986)
 Akihiro Sato (fodboldspiller født oktober 1986)
Alfred Olsen

Alfred Olsen kan henvise til

 Alfred Olsen (politiker), en færøsk politier og tjenstemand
 Alfred Olsen (maler), en dansk maler
Anders Kronborg

Anders Kronborg kan henvise til

 Anders Kronborg (direktør) (født 1964), dansk direktør for bl.a. Berlingske Tidende og TV2
 Anders Kronborg (politiker) (født 1982), dansk politiker (soc.) og folketingsmedlem (2019-)
Bevægelsen

Bevægelsen kan henvise til 

 Bevægelsen (kortfilm)
 Bevægelsen (parti)
Claus Jørgensen

Claus Jørgensen kan henvie til

 Claus Jørgensen (kapgænger), en dansk kapgænger
 Claus Jørgensen (pianist), en dansk pianist
Sara Danius

Sara Maria Danius (født 5. april 1962, død 12. oktober 2019) var en svensk forfatter og professor i litteraturvidenskab ved Stockholms universitet. 

Hendes forskning drejede sig om forholdet mellem litteratur og samfund hos forfattere som Gustave Flaubert, Marcel Proust og James Joyce samt marxistisk litteraturkritik.

I 2013 blev hun indvalgt i Svenska Akademien, og i 2015 blev hun udpeget som "ständiga sekreterare" (permanent sekretær). Denne post trådte hun tilbage fra 12. april 2018, hvor hun samtidig meddelte, at hun ikke længere ville deltage i Akademiets arbejde. 26. februar 2019 forlod Danius officielt akademiet.

Referencer

Eksterne henvisninger 

Litteraturhistorikere fra Sverige
Medlemmer af Svenska Akademien
Manchester Square

Manchester Square er en plads og park der ligger i Marylebone-områret i London, England et kort stykke nord for Oxford Street. Den stammer far slutningen af 1700-tallet, og det er en af de mindre parker i byen, men den har meget velbevaret georgiansk arkitektur.

På den centrale del af den nordlige ende af pladsen ligger et palæ der tidligere blev kaldt Manchester House, og hun kaldes Hertord house. Her er museet Wallace Collection indrettet, og det indeholder en samling af kunst og fåben. Huset og pladsen er en del af Marylebones Portman Estate. Opførslen af begge dele blev påbegyndt omkring 1776.

Referencer

Eksterne henvisninger 
Georgian London (1945) af Sir John Summerson. .

Torve og pladser i Westminster
Magnus 1. af Mecklenburg

Magnus I (født ca. 1345, død 1. september 1384) var Hertug af Mecklenburg fra 1383 til sin død.

Magnus var den tredje søn af hertug Albrecht 2. af Mecklenburg i hans ægteskab med Eufemia Eriksdatter af Sverige, der var søster til kong Magnus Eriksson af Sverige. Han var gift med Elisabeth af Pommern-Wolgast, der var datter af hertug Barnim 4. af Pommern. De fik to børn:

Johan 4., regent fra 1384 til 1395 og medregent fra 1395 til 1422
Euphemia, gift 1397 med Balthasar, Herre til Werle

Efter sin bror, hertug Henrik 3. overtog han sammen med dennes søn Albrecht 4. kortvarigt regeringen i hertugdømmet fra 1383 til sin død i 1384.

Eksterne links 
Stamtavle for Huset Mecklenburg

Huset Mecklenburg
Hertuger af Mecklenburg
Beitstadsundet

Beitstadsundet er en fjordarm af Trondheimsfjorden som går nordover fra Beitstadfjorden ind til Vellamelen ved Hjellbotn.  Fjorden har en længde på 13 kilometer og ligger i kommunerne Steinkjer og Verran i Trøndelag  fylke i Norge. 

Fjorden har indløb mellem Ramberg i vest og Setervika i øst. Fjorden går mod nord til Malm, som er administrationsby i Verran og ligger på vestsiden af fjorden. Ved Malm svinger fjorden skarpt mod nordøst. Fjorden er cirka 300-600 meter bred, men ved Hjellbotn bliver den langt bredere. Hjellbotn er på det meste 3,5 kilometer fra øst til vest, men kun 1 til 1,2 kilometer fra innløpet i syd og nordover.

Kilder og henvisninger 

Fjorde i Trøndelag
Trondheimsfjorden

Verran

Steinkjer
Dragon (flertydig)

Dragon kan henvise til

 Dragon - beredent infanteri
 Dragon (rumskib) - et rumskib udviklet af SpaceX
 Dragon (One Piece) - en fiktiv person fra mangaen One Piece
 Dragon: Legenden om Bruce Lee - en kampsportsfilm
En kvindeskæbne

En Kvindeskæbne kan henvise til

 En Kvindeskæbne (film fra 1909), en dansk stumfilm
 En Kvindeskæbne (film fra 1931), en amerikansk dramafilm (originaltitel East Lynne)
 En Kvindeskæbne (film fra 1941), en amerikansk dramafilm (originaltitel Cheers for Miss Bishop), instrueret af Tay Garnett
En slem Dreng

En slem Dreng kan henvise til

 En slem Dreng (film fra 1912), en dansk stumfilm
 En slem Dreng (film fra 1915), en dansk stumfilm
Gracilaria

Gracilaria er en slægt af rødalger (Rhodophyta), der er kendt for sin økonomiske betydning til udvindelse af agar stivelse, såvel som dens anvendelse som mad for mennesker og forskellige arter af skaldyr. Forskellige arter inden for slægten dyrkes blandt andet i Asien, Sydamerika, Afrika og Oceanien. 

I Danmark ser firmaer som Dansk Tang på muligheden for at dyrke denne tangtype. Dette er muligt, da gracilaria har gjort dens indtog i de danske fjorde i løbet af de seneste 10 år som en invasiv art. Det menes, at gracilaria er kommet til Danmark via ballastvand.

Rødalger
Etah (flertydig)

Etah kan henvise til

 Etah, en tidligere bosættelse under Dorset-kulturen i Grønland
 Etah (indisk by), en by i det nordlige Indien
 Etah (distrikt), et distrikt i det nordlige Indien

Se også 
 ETA (flertydig)
Fangen

Fangen kan henvise til 

 Fangen (film fra 1965), en dansk film
 Fangen (film fra 2003), en dansk kortfilm
Jason Alexander

Jason Alexander (født Jason Scott Greenspan 23. september 1959 i Newark i New Jersey) er en amerikansk skuespiller. Han er bedst kendt fra rollen som "George Costanza" i Tv-serien Seinfeld, men har også bl.a. været teaterchef.

Referencer

Eksterne henvisninger 

Skuespillere fra New Jersey
Personer fra Newark
Fasti (flertydig)

Fasti kan henvise til:

 Fasti, en romersk kalender
 Fasti (værk af Ovid), et digt af Ovid med kunstnerisk fremstilling af den romerske kalender Fasti
 Fasti Capitolini, en romersk liste over Roms magistrater
 Fasti Triumphales, en romersk liste over honorære personer og militære sejre
 Fasti Ostienses, en romersk liste over væsentlige begivenheder fra 49 f.v.t. til 175 e.v.t.
 Fasti (adelsslægt), en uddød adelsslægt
Biva Møbler

Biva Møbler er en dansk møbelkæde, som på et tidspunkt bestod af 39 møbelbutikker i hele landet. Kæden var på et tidspunkt Danmarks største enkeltejede møbelkæde. I dag har BIVA Møbler en webshop og et møbelvarehus i Ringe på Fyn.

Selskabet bag Biva Møbler gik konkurs i 2013. Dele af virksomheden blev i 2014 overtaget af en ny ejer, der drev Biva som en webbutik, men selskabet bag gik konkurs i 2017. Endnu en ejer overtog dele af virksomheden og drev den videre med et større udsalgssted i Brøndby, men Biva kæden gik igen konkurs i marts 2019. Herefter er BIVA blevet opkøbt og drives i dag videre som webshop.

XL Møbler blev stiftet i 2012 købte i 2019 Bivas konkursbo. De videreføres under hvert deres navn.

Historie 
Kæden blev grundlagt af Henry Johansen i 1982, der åbnede en lille butik i en gammel maskinfabrik i Ørstedsgade i det centrale Odense. Den bærende idé for Johansen var at sælge billige, usamlede møbler direkte fra lageret. Biva, der var den første lavprismøbelforretning i Danmark, udvidede hurtigt med endnu en butik i Odense samt butikker i Svendborg og Nyborg. I 1988 krydsede kæden Lillebælt, og siden fulgte flere butikker i Jylland og på Sjælland. 

Kæden er tidligere kendt for deres 'skrabede' tv-reklamer, hvor Henry Johansens datter, Millie, der også har været engageret i firmaet, medvirker og på et syngende fynsk siger "vi ses i Biva".
 
I august 2006 blev Biva Møbler solgt til de to kapitalfonde Dania Capital og Odin Equity Partners. De nye ejere planlagde at åbne 25 butikker i Danmark inden for fem år og at foretage ekspansion i udlandet. Hovedkontor og centrallager blev i den forbindelse flyttet fra Odense til Taulov ved Fredericia. Det viste sig imidlertid vanskeligt at realisere ekspansionsplanerne, og i 2010, blev en del af Bivas butikker lukket.

I 2011 opkøbte Biva-kædens ejere en anden detailkæde, Tæppeland. En række af butikkerne blev fysisk slået sammen med Tæppeland forretningerne undernavnet Biva Tæppeland, hvorimod andre butikker fortsatte under Biva-navnet. Det var forventningen, at der med de to kæder kunne opnås positive synergier. De ventede synergier udeblev imidlertid, og i 2013 gik selskabet bag BIVA konkurs.

Den 29. august 2013 oplyste kurator i konkursboet, at det ikke havde været muligt at finde en køber til butikkerne i kæden, hvorfor butikkerne lukkede.

Juli 2014 genopstod Biva-navnet, omend under nye ejere og nyt koncept. De tidligere ansatte Jesper Jørgensen og Rune Furbo valgte at viderebringe møbelkædens navn i en omstruktureret webshop.

Butikker ved konkursen 
Pr. 9. august 2013:

Noter

Eksterne henvisninger 
 

Møbelkæder i Danmark
Etableret i 1982
Virksomheder i Odense
Ophørt i 2013
Abhijit Banerjee

Abhijit Vinayak Banerjee (; født 21. februar 1961 i Mumbai i Indien) er udviklingsøkonom og professor ved Massachusetts Institute of Technology (MIT). I 2019 modtog han sammen med sin ægtefælle og kollega på MIT Esther Duflo og professor Michael Kremer fra Harvard University Nobelprisen i økonomi for de tre økonomers "eksperimentelle tilgang til at afhjælpe global fattigdom".

Baggrund, uddannelse og karriere 

Banerjee blev født i 1961 som søn af to forældre, der begge var økonomiprofesorer i Kolkata. Han blev bachelor i økonomi ved Presidency College i Kolkata i 1981, tog sin master-grad i samme fag i Delhi ved Jawaharlal Nehru University i 1983 og en Ph.D.-grad  ved Harvard University i 1988. Titlen på hans afhandling var "Essays in Information Economics". Han har derefter haft en forskerkarriere ved nogle af USA's og verdens mest prestigiøse økonomiske institutter. 1988-92 var han adjunkt ved Princeton University, 1992-93 adjunkt ved Harvard, 1993-96 lektor ved MIT og fra 1996 professor sammesteds. Fra 2003 har han været leder af Abdul Latif Jameel Poverty Action Lab, der også er placeret på MIT.

Forskning 

Banerjee har sammen med Duflo og Kremer introduceret nye metoder til at finde frem til, hvordan man bedst kan mindske fattigdom i verden. De har opdelt problemet i mindre og derfor mere konkrete og håndterbare spørgsmål, eksempelvis ved at arbejde med at finde den mest effektive metode til at løfte uddannelsesniveauet eller forbedre børnesundheden. De har kombineret deres tanker med eksperimentelt feltarbejde i forskellige lande, og denne eksperimentelle tilgang dominerer nu helt tilgangen indenfor forskningen i udviklingsøkonomi. Nobelstiftelsen skrev i sin begrundelse for at tildele prisen, at metoden dramatisk har forbedret de praktiske muligheder for at bekæmpe fattigdom. Blandt andet har mere end fem millioner børn i Indien nydt godt af deres resultater for organiseringen af skolevæsenet, og i mange lande har man efter økonomernes anvisning satset mere på præventiv sundhedspleje.

Privatliv 

Banerjee har været gift to gange. Hans første hustru var Dr. Arundhati Tuli Banerjee, som forsker og underviser i litteratur ved MIT. De voksede op sammen i Kolkata og har en søn sammen, men blev siden skilt. Banerjee var vejleder for den franske økonom Esther Duflo under hendes Ph.D.-studier ved MIT sidst i 1990'erne. Duflo blev bagefter ansat som adjunkt på MIT og har været ansat der siden. Banerjee og Duflo flyttede senere sammen, fik et barn i 2012 og blev officielt gift i 2015.

Kilder

Eksterne henvisninger 

 Abhijit Banerjees hjemmeside på MIT
 Banerjees side på Nobelstiftelsens hjemmeside

Nobelprismodtagere i økonomi
Nobelprismodtagere fra Indien
Personer fra Mumbai
Økonomer fra Indien
Ansatte ved Massachusetts Institute of Technology
Michael Kremer

Michael Robert Kremer (født 12. november 1964) er en amerikansk udviklingsøkonom og professor ved Harvard University. I 2019 modtog han sammen med ægteparret Abhijit Banerjee og Esther Duflo fra MIT Nobelprisen i økonomi for de tre økonomers "eksperimentelle tilgang til at afhjælpe global fattigdom".

Forskning 

Kremer har sammen med Banerjee og Duflo introduceret nye metoder til at finde frem til, hvordan man bedst kan mindske fattigdom i verden. De har opdelt problemet i mindre og derfor mere konkrete og håndterbare spørgsmål, eksempelvis ved at arbejde med at finde den mest effektive metode til at løfte uddannelsesniveauet eller forbedre børnesundheden. De har kombineret deres tanker med eksperimentelt feltarbejde i forskellige lande, og denne eksperimentelle tilgang dominerer nu helt tilgangen indenfor forskningen i udviklingsøkonomi. Nobelstiftelsen skrev i sin begrundelse for at tildele prisen, at metoden dramatisk har forbedret de praktiske muligheder for at bekæmpe fattigdom. Blandt andet har mere end fem millioner børn i Indien nydt godt af deres resultater for organiseringen af skolevæsenet, og i mange lande har man efter økonomernes anvisning satset mere på præventiv sundhedspleje.

Kilder

Eksterne henvisninger 

 Michael Kremers hjemmeside på MIT 
 Kremers side på Nobelstiftelsens hjemmeside

Nobelprismodtagere i økonomi
Nobelprismodtagere fra USA
Økonomer fra USA
Ansatte ved Harvard University
Cécile Desaint

Cécile Desaint (født 7. Juni 1995) er dansk/fransk dokumentarfilmsinstruktør. Hun har læst Film- og medievidenskab på Københavns Universitet, samt Fransk sprog og kultur.

Hun debuterede med dokumentarfilmen You Before Me (2019).

Derudover har hun instrueret musikdokumentar-serien I en verden ude af takt (2021) i samarbejde med Emma Ishøy.

Kilder og henvisninger

Eksterne henvisninger 
 
 Interview i Aftenshowet 19. september 2019

Kvindelige filminstruktører fra Danmark